Diari Oficial de la Generalitat Valenciana


Sumari del DOGV 9886, del 05-07-2024 (2024/6080)

RESOLUCIÓ de 19 de juny de 2024, de la Conselleria d'Educació, Universitats i Ocupació, per la qual es modifica l'autorització del centre privat d'Educació Primària i Secundària Escuelas San José (I. Polit.), de la localitat de València, per canvi de titularitat.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/6080


Data del document
:   19-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 19 de juny de 2024, de la Conselleria d'Educació, Universitats i Ocupació, per la qual es modifica l'autorització del centre privat d'Educació Primària i Secundària Escuelas San José (I. Polit.), de la localitat de València, per canvi de titularitat. [2024/6080]  
Antecedents de fet  
La congregació Comunidad Escuelas San José sol·licita, en data 22 de març de 2024, la modificació de l'autorització del centre privat d'Educació Primària i Secundària Escuelas San José (I.Polit.), codi de centre 39141987, de la localitat de València, per canvi de la titularitat, amb efectes a partir de l'1 de setembre de 2024, a favor de Fundación Educativa Jesuitas Centro Este.  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.  
Segon. Vista la normativa aplicable als centres educatius privats i comprovat per la Direcció General de Centres Docents el compliment dels requisits exigits per part de la nova titularitat.  
  
Vistos els antecedents de fet i considerats els fonaments de dret, resolc:  
  
Primer  
Modificar l'autorització per canvi de la titularitat del centre que més a baix s'indica, en els termes que s'especifiquen a continuació:  
Codi de centre: 21457832.  
Denominació genèrica del centre: centre privat d'Educació Primària i Secundària.  
Denominació específica del centre: Escuelas San José (I.Polit.).  
Anterior titularitat: Comunidad Escuelas San José.  
Nova titularitat que s'autoritza: Fundación Educativa Jesuitas Centro Este.  
Domicili: avinguda de les Corts Valencianes, número 1.  
Localitat: València.  
Província: València.  
  
Segon  
Quant a la modificació de convenis o concerts educatius subscrits amb el centre, s'atendrà al que es disposa en el Decret 75/2023, de 19 de maig, del Consell, de regulació dels concerts educatius en la Comunitat Valenciana (DOGV 24.05.23).  
  
Tercer  
La present resolució tindrà efectes des de l'1 de setembre de 2024.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 19 de juny de 2024.- El secretari autonòmic d'Educació: Daniel McEvoy Bravo.